# Saunders Mac Lane

Saunders Mac Lane (Norwich, 4 d'agost de 1909 - San Francisco, 14 d'abril de 2005) va ser un matemàtic estatunidenc.

## Vida i Obra

Mac Lane era fill d'un ministre de l'església congregacional. Va passar la seva infància ales diferents localitats on estava destinat el seu pare: Taftville (Connecticut), Jamaica Plain (Massachusetts), Wilbraham (Massachusetts) i Utica (Nova York). Quan el seu pare va caure malalt i va ser ingressat, va anar a viure, amb la mare i els germans, a casa del seu avi paterm a Leominster (Massachusetts). El seu pare va morir quan tenia quinze anys i va ser el seu oncle John qui va pagar els seus estudis universitaris a la universitat Yale. Després de graduar-se, va estar el curs 1930-31 a la universitat de Chicago, però com que no va veure oportunitat per a fer una tesi en lògica matemàtica, va aconseguir una beca per anar a la universitat de Göttingen, on va estar fins l'estiu de 1933, coincidint amb l'accés al poder del partit nazi.
Retornat als Estats Units, va ocupar llocs post-doctorals eventuals a les universitats de Yale (1933-34), Harvard (1934-36), Cornell (1936-1937) i Chicago (1937-38), fent recerca en àrees tan diverses com la lògica, la topologia i l'àlgebra. El 1938 va acceptar una plaça de professor ajudant a la universitat Harvard, on, juntament amb Garrett Birkhoff, es va encarregar del curs d'àlgebra superior; fruit d'aquestes classes va ser el seu llibre A Survey of Modern Algebra (1941), reeditat i traduït en nombroses ocasions. El 1945 va publicar un primer article sobre categories, encetant una nova branca de les matemàtiques; en articles posteriors, escrits conjuntament amb Samuel Eilenberg, van establir l'inici de la teoria de l'àlgebra homològica.
El 1947 va ser nomenat catedràtic a la universitat de Chicago, en la qual va romandre fins a la seva jubilació el 1982, tot i que va continuar la seva activitat docent com professor emèrit de la mateixa universitat. Va ocupar càrrecs editorials a diferents revistes de matemàtiques i va presidir la Societat Americana de Matemàtiques (1973-1974) i la Mathematical Association of America (1951-1952).
Va ser autor o coautor de sis llibres i de més de cent articles de recerca. El mateix any de la seva mort, es va publicar el seu darrer llibre: una autobiografia científica.

## Referències

* ↑ Kirby, 2015, p. 2.
* ↑ Mac Lane, 2005, p. 6.
* ↑ Mac Lane, 2005, p. 7.
* ↑ Mac Lane, 2005, p. 8.
* ↑ Mac Lane, 2005, p. 10.
* ↑ Mac Lane, 2005, p. 13.
* ↑ Mac Lane, 2005, p. 17.
* ↑ Kirby, 2015, p. 3.
* ↑ McLarty, 2007, p. 8.
* ↑ Mac Lane, 1995, p. 1134-1138.
* ↑ Kirby, 2015, p. 5.
* ↑ McLarty, 2020, p. 215-217.
* ↑ Krömer, 2007, p. 51 i ss.
* ↑ Awodey, 2007, p. 115.
* ↑ Kirby, 2015, p. 8.
* ↑ Kirby, 2015, p. 9.
* ↑ Kutateladze, 2005, p. 2.
* ↑ Mac Lane, 2005, p. ix i ss.

## Bibliografia

* Awodey, Steve «In Memoriam: Saunders Mac Lane 1909–2005» (en anglès). Bulletin of Symbolic Logic, Vol. 13, Num. 1, 2007, pàg. 115-119. DOI: 10.2178/bsl/1174668221. ISSN: 1079-8986.
* Kirby, Robion «Saunders Mac Lane» (en anglès). Biographical Memoirs - National Academy of Sciences, 2015, pàg. 1-13.
* Krömer, Ralf. Tool and Object: A History and Philosophy of Category Theory (en anglès). Birkhäuser, 2007. ISBN 978-3-7643-7523-2.
* Kutateladze, S.S. «Saunders Mac Lane, the Knight of Mathematics» (en anglès). arXiv, 2005, pàg. 1-5.
* Mac Lane, Saunders «Mathematics at Göttingen under the Nazis» (en anglès). Notices of the American Mathematical Society, Vol. 42, Num, 10, 1995, pàg. 1134-1138. ISSN: 0002-9920.
* Mac Lane, Saunders. A Mathematical Autobiography (en anglès). A K Peters, 2005. ISBN 1-56881-150-0.
* McLarty, Colin «Saunders Mac Lane (1909–2005): His Mathematical Life and Philosophical Works» (en anglès). Philosophia Mathematica, Vol. 13, Num. 3, 2005, pàg. 237-251. DOI: 10.1093/philmat/nki038. ISSN: 1744-6406.
* McLarty, Colin «The Last Mathematician from Hilbert's Göttingen: Saunders Mac Lane as Philosopher of Mathematics» (en anglès). The British Journal for the Philosophy of Science, Vol. 58, Num. 1, 2007, pàg. 1-36. DOI: 10.1093/bjps/axl030. ISSN: 0007-0882.
* McLarty, Colin. «Saunders Mac Lane: From Principia Mathematica through Göttingen to the Working Theory of Structures». A: Erich H. Reck, Georg Schiemer (eds.). The Prehistory of Mathematical Structuralism (en anglès). Oxford University Press, 2020, p. 215-240. ISBN 978-0-19-064122-1.

## Enllaços externs

* O'Connor, John J.; Robertson, Edmund F. «Saunders Mac Lane» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Lawvere, F.W.; McLarty, Colin. «Mac Lane, Saunders». Complete Dictionary of Scientific Biography, 2008. [Consulta: 18 febrer 2022]. (anglès)
* McLarty, Colin. «Saunders Mac Lane». Encyclopaedia Britannica, 2002. [Consulta: 18 febrer 2022]. (anglès)
* «Saunders Mac Lane». National Academy of Sciences. [Consulta: 18 febrer 2022]. (anglès)
* «Saunders Mac Lane, Mathematician, 1909-2005». University of Chicago, 2005. [Consulta: 18 febrer 2022]. (anglès)